Arrandegi eraikina (Bretxa)

Arrandegi eraikina Donostiako eraikin publiko bat da, arrandegi eran 20. mendean Bretxako azokaren parte izan zena. 21. mendean, La Bretxa izeneko merkatalgunearen parte izan zen hamarkada batez, baina 2010etik aurrera erabilpenik gabe geratu zen.

 Historia 

Juan Rafael Aldai arkitektoren proiektuari jarraiki 1928an eraiki zen. Egungo eraikinaren aurretik beste bi eraikin egon ziren bertan eta izen berberarekin; bata 1842 eta 1899 urte bitartean, eta, bestea, 1901. urtetik aurrera.

1999an Bretxako ingurune osoa eraldatu zen. Azoka lurrazpira pasatu zen, eta Bretxako merkatu nagusia izan zena (21. mendean Arkoak deitua) eta Arrandegia La Bretxa merkataritza gunea bilakatu ziren, bi eraikin hauen artean, Bretxa Plazan, beste eraikin bat ere sortu zelarik (eta hiruak goitik batzen zituen pasabide bat). Arrandegi eraikina aisialdiarekin loturiko enpresek hartu zuten (multizine bat ireki zen bertan, besteak beste). 2009an, ordea, La Bretxak krisia izan zuen, eta Arrandegiko zerbitzuak itxi ziren.

2020ko hamarkadan Donostiako Udalak erabilpen berriak planifikatu ditu eraikinerako, kirol gune bat eta osasun zentro publikoa kasu.

 Iruditegia 

 Erreferentziak 

 Kanpo estekak 

Kategoria:Donostiako merkatuak
Kategoria:1928an amaitutako eraikinak
Kategoria:Bretxa
Kategoria:Parte Zaharreko eraikinak (Donostia)
Kategoria:Arrandegiak